stanford-oval/wikipedia huggingface dataset:
Pajulanjärvi

| Pajulanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°32′06″N, 24°48′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  Kivisalmi Pitkäveteen 
Järvinumero:  35.762.1.001
Mittaustietoja
Pinnankorkeus:  106 m  
Rantaviiva:  44,058 km  
Pinta-ala:  6,91855 km²   
Tilavuus:  0,0237273 km³ 
Keskisyvyys:  3,43 m  
Suurin syvyys:  16,96 m  
Saaria:  62 
 fiPajulanjärvi 
Pajulanjärvi  on Pirkanmaalla Kangasalan Vehkajärven kaupunginosassa sijaitseva järvi.
Maantietoa

Järven pinta-ala on 692 hehtaaria eli 6,9 neliökilometriä ja se on 5,6 kilometriä pitkä ja 3,4 kilometriä leveä. Järvi on kaksiosainen. Järven pohjoisosa, joka muodostuu kahden suursaaren ympärillä olevasta Huutoselästä, Syrjänpäänselästä ja Pertunselästä, yhdistyy eteläpäässään Majansalmen kautta järven eteläosaan, jota kutsutaan Viljunjärveksi. Järvenosien välissä sijaitsee Tommanniemi. Pohjoisosassa on lisäksi 1,9 kilometriä pitkä lahdelmainen ja nieminen lahti, joka päässä sijaitsee erttäin kapea Kivisalmi. Kyseisen lahden eteläpuolella sijaitsee Isoniemi.
Järvi on luodattu ja siitä on julkaistu syvyyskartat. Järven tilavuudeksi on saatu 23,7 miljoonaa kuutiometriä eli 0,0237 kuutiokilometriä. Sen keskisyvyys on 3,4 metriä ja suurin syvyys on 17,0 metriä. Huutoselällä sijaitsee 16,7 metriä syvä ja Pertunselän pohjoisosassa Isosaaren länsipuolella 16,9 metriä syvä syvänne. Viimeksi mainittu on merkitty syvimmäksi kohdaksi.
Järvellä on laskettu olevan 62 saarta, joiden yhteispinta-ala on 59 hehtaaria, mikä tekee noin 7,9 prosenttia järven kokonaispinta-alasta. Kolme vierekkäistä saarta, Isosaari, Lakansaari ja Mantereensaari, ovat yli hehtaarin suuruisia. Isosaari on 1,3 kilometriä pitkä, 500 metriä leveä ja sen pinta-ala on kartasta mitattuna noin 32 hehtaaria. Lakansaari on 1,1 kilometriä pitkä, 350 metriä leveä ja sen pinta-ala on 22 hehtaaria. Muista saarista 35 on yli aarin ja loput 24 ovat alle aarin kokoisia. Muita saaria ovat Raatosaari, joka sijaitsee suurimpien saarten välissä, Kivisaari Setälän lahden suulla sekä Lammassaari, Hummakonsaaret ja Sepänsaari Viljunjärvellä.
Pajulanjärven rantaviivan pituus on 44,1 kilometriä ja sen rannat ovat metsämaata. Mattilankylässä on peltomaata rantojen lähettyvillä ja Viljunjärvellä soistunutta metsämaata rantojen ympäristössä. Alueen asutus on haja-asutusta, joka tiheämpää Mattilankylässä Syrjänpäänselän itärannalla ja Pajulassa tämän vastarannalla. Vehkajärven asutus jää Kirkkoharjun eteläpäähän eikä ylety Pajulanjärvelle. Oriveden ja Kuhmoisten kuntarajat yhtyvät Kivisalmella toisiinsa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 106,0 metriä mpy. Siihen on johdettu runsaasti suo- ja metsäojia.
Pajulanjärvi on Pääskylänjoen valuma-alueen eteläistä latva-aluetta, jonka pääjärvi se on. Sen takia kaikki ympäristön järvet jäävät valuma-alueella Pajulanjärven ja sitä kiertävän vedenjakajan ahtaaseen väliin. Valuma-alueen suurin järvi on Lamminjärvi (57 ha), joka laskee Pajulanjärven Viljunjärven länsirantaan lyhyttä ojaa pitkin. Järvien väliin jää 1,2 kilometriä pitkä kannas, joka on 130–400 metriä leveä. Lamminjärven valuma-alueeseen kuuluvat vielä Koverojärvi (4 ha), Ahvenainen (5 ha), Pitkäjärvi (10 ha) ja Tankojärvi (6 ha). Viljunjärven itäpäähän laskee Lemojärvi (14 ha). Huutoselän pohjoispäähän laskee Syväjärvi (16 ha), joka saa vetensä Pakojärvenkallioilta. Sieltä tulee myös Pakojärven (2 ha) laskuoja. Kallioalueen länsipuolelta laskee pienen Vuorijärven (3 ha) laskuoja, joka kiertää kallioalueen eteläpuolelta ja laskee Pertunselän pohjoispäähän. Viimeinen lampi on Pahajärvi (2 ha), joka laskee luusuan eli Kivisalmen eteläpuolelle.
Järven veden kulkevat Kivisalmen kautta Pitkäveteen, josta ne jatkavat vesireittiä myöten Koljonselälle.
Siĕm Réab

| Siĕm Réab Siem Reap |
| --- | --- |

 Siĕm Réab
 Koordinaatit: 13°21′44″N, 103°51′35″E 
Valtio:   Kambodža
maakunta:  Siĕm Réab
Väkiluku (2010)  (arvio):  139 458
Aikavyöhyke:  UTC+7
Infobox OKVirheellinen NIMI-arvo: 
Siĕm Réab on Kambodžan neljänneksi suurin kaupunki. Vuonna 2018 arvioitiin, että siellä on  noin 139 500 asukasta.
Kaupunki sijaitsee Siĕm Réabin maakunnassa  lähellä Angkorin raunioaluetta.
Aiheesta muualla

Kuvia tai muita tiedostoja aiheesta Siĕm Réab Wikimedia Commonsissa
Matkaopas aiheesta Siem Reap Wikivoyagessa (englanniksi)
Shelter (2 Wolvesin albumi)

| Shelter 2 Wolves |
| --- | --- | --- |

Studioalbumin tiedot
 Julkaistu: 24. lokakuuta 2014
 Kesto: 39.20
 Levy-yhtiö: Inverse Records
2 Wolvesin muut julkaisut
| Men of Honour 2012 | Shelter 2014 | ...Our Fault 2019 |
Shelter on 2 Wolvesin kolmas studioalbumi, joka julkaistiin 24. lokakuuta 2014.
Kappaleet

Freedom of Two – 4.46
Surrounding Fields and Stars in the Sky – 4.22
Wake of Beauty – 5.12
Scar Collection – 5.06
Visitors – 4.33
Serpetine Paths in The Autumn Night – 5.05
Shelter – 2.25
The Lake of Black Swans – 7.47
Arvostelut

Metalliluola: 7½ / 10
Aiheesta muualla

Shelter (2 Wolvesin albumi) Discogsissa. (englanniksi)
Albumi Shelter (2 Wolvesin albumi) Encyclopaedia Metallum -sivustolla (englanniksi)
Samsung Galaxy S8

| Samsung Galaxy S8 |
| --- | --- |

 Samsung Galaxy S8 edestä
Valmistaja:  Samsung Electronics
Slogan:  Unbox Your Phone
Julkaistu:  29. maaliskuuta 2017
Edeltäjä:  Samsung Galaxy S7
Seuraaja:  Samsung Galaxy S9
Muut versiot:  Samsung Galaxy S8+
Mitat:  148,9 × 68,1 × 8,0 mm
Paino:  155 g
Näyttö:  5,8 tuumaa (18,5:9 kuvasuhde)
Näytön kuvatarkkuus:  1 440 × 2 960 px
Suoritin:  Exynos 8895/Snapdragon 835 (USA)
Grafiikkapiiri:  Mali-G71 MP20
Keskusmuisti:  4 Gt
Flash-muisti:  64 Gt
Takakamera:  12 Mpx
Etukamera:  8 Mpx
Musiikkisoitin:  on
Käyttöjärjestelmä:  Android 7.0
Akku:  3 000 mAh
Tiedonsiirto:  USB 3.0
Liitännät:  USB 3.0
Muistikorttipaikka:  on
Muuta:  IP-luokitus: IP68
Infobox OKNimi-testi OK: 
Samsung Galaxy S8 on Samsung Electronicsin valmistama älypuhelin, joka julkaistiin 29. maaliskuuta 2017.
Julkistus

Samsungin lippulaivapuhelin Samsung Galaxy S8:n julkaisua viivästytettiin Note7:n akkukatastrofin vuoksi. Samsung julkisti Galaxy S8:n ja Galaxy S8+:n 29. maaliskuuta 2017 New Yorkissa. Suurin osa puhelimen tiedoista oli vuotanut internetiin jo ennen julkistusta.
Ominaisuudet

Samsung Galaxy S8:n järjestelmäpiiri on joko Qualcomm Snapdragon 835 (4 × 2,35 & 4 × 1,9 GHz) tai Samsungin oma Exynos 8895 (4 × 2,3 & 4 × 1,7 GHz). Suomessa myytävässä mallissa on Exynos 8895 piiri. Galaxy S8:ssa on neljä fyysistä painiketta: virtanäppäin, äänenvoimakkuuden säätönäppäimet ja Bixby-puheapurin näppäin. Puhelin on Euroopassa saatavilla mustana (”Midnight Black”), hopeisena (”Arctic Silver”) ja haalean violettina (”Orchid Gray”). Galaxy S8:ssa on Samsungin oma Bixby-virtuaaliavustaja, joka tuki puhelimen julkaisuhetkellä vain englannin ja korean kieliä. Puhelimessa on etupuolella iiristunnistin ja takapuolella sormenjälkitunnistin.
Ominaisuudet > Näyttö

Samsung Galaxy S8:ssa on 5,8 tuuman kulmista pyöreä näyttö. Se peittää suuren osan puhelimen etupuolesta, minkä takia Galaxy S8:ssa ei ole kotinäppäintä ja sormenjälkitunnistin on sijoitettu puhelimen takapuolelle. Kotinäppäin on toteutettu Galaxy S8:ssa virtuaalisesti näytön alalaitaan navigointinäppäinten ohella. Kotinäppäimen painaminen antaa kuitenkin värähtävän painallusvasteen. Galaxy S8:ssa ei ole näytön reunuksia puhelimen oikealla eikä vasemmalla laidalla. Näytön kuvasuhde on 18,5:9, kun älypuhelimissa näytön kuvasuhde on yleensä 16:9. Puhelimen HDR-teknologiaa tukeva näyttö on kestävää Gorilla Glass 5 -lasia.
Ominaisuudet > Kamera

Galaxy S8:ssa on 12 megapikselin optisella kuvanvakaimella varustettu takakamera, jonka aukon koko on f/1,7. Etukamerassa on 8 megapikseliä, jonka aukon koko on f/1,7. Molemmissa kameroissa on automaattitarkennus.
Myynti

Samsung Galaxy S8:n ennakkomyynti alkoi julkistuspäivänä 29. maaliskuuta 2017. Puhelimen toimitukset alkavat ennakkotilaajille 20. huhtikuuta. Puhelin on yleisesti kaupoista saatavilla 28. huhtikuuta. Galaxy S8:n suositushinta on 829 euroa. Sen mukana toimitetaan AKG:n nappikuulokkeet.
Aiheesta muualla

Kuvia tai muita tiedostoja aiheesta Samsung Galaxy S8 Wikimedia Commonsissa
Saverio Strati

| Saverio Strati> Henkilötiedot |
| --- | --- |
Syntynyt: 1924 Sant'Agata del Bianco, Italia
Kuollut: 2014 (89–90 vuotta) Scandicci, Italia
Ammatti:  kirjailija
Kirjailija
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Saverio Strati (1924 Sant'Agata del Bianco, Italia – 2014 Scandicci, Italia) oli italialainen kirjailija.
Muurarina nuorena työskennellyt Strati ryhtyi 21-vuotiaana opiskelemaan ja julkaisi 1956 esikoisromaaninsa La Marchesina. Hän asui Sveitsissä 1958–1964. Teoksissaan hän kuvaa Etelä-Italian ongelmia, ja päähenkilö on usein köyhälistöstä nouseva poikkeusyksilö. Alkutuotannon pessimismin tilalle tuli myöhemmin ironiaa ja huumoria.
Savielly Tartakower

| Savielly Tartakower |
| --- | --- |

Henkilötiedot
Koko nimi:  Ksawery Tartakower
Syntynyt: 22. tammikuuta 1887
Kuollut: 4. tammikuuta 1956 (68 vuotta)
Kansalaisuus:   puolalainen   ranskalainen
Shakinpelaaja
Titteli:  suurmestari
Savielly Tartakower (22. tammikuuta 1887 Rostov-na-Donu – 4. tammikuuta 1956 Pariisi) oli puolanjuutalainen shakin suurmestari. Hänet tunnetaan englanniksi etunimellä Saviely tai Savielly ja ranskaksi Xavier Tartacover tai Xavier Tartakover.
Tartakowerin ollessa 12-vuotias hän muutti yhdessä perheensä kanssa Venäjältä Itävalta-Unkariin, missä he asettuivat Wieniin. Tartakower opiskeli lakia Wienin ja Geneven yliopistoissa ja kiinnostui opiskeluaikanaan shakista tutustuen pelaajiin Wienin kahviloissa. Hän tapasi merkittäviä tuon ajan mestareita: Carl Schlechterin, Géza Maróczyn, Milan Vidmarin ja Richard Rétin.
Tartakowerin ensimmäinen saavutus oli voitto Nürnbergissä 1906, sitten Hastingsissä 1927 ja 1928 sekä Liègessä 1930. Vierailtuaan New Yorkin eläintarhassa Tartakower keksi orankiavauksen 1. b4. Hän oli avausekspertti muun muassa kuningatargambiitissa, jossa hän keksi uusia muunnelmia ja ideoita.
Tartakower oli kuulu sanonnoistaan ja pani muiden muassa suomalaisen Eero Böökin matalaksi hänen ehdotettuaan antautumista Tartakowerin ollessa häviöasemassa: "ajatelkaa sentään käytöstänne". "Virheet vain odottavat tekijäänsä" sekä "on parempi uhrata vastustajan nappuloita" olivat muita tunnettuja aforismeja.
Tartakower kirjoitti muun muassa kirjat The Hypermodern Games of Chess ja My Best Games of Chess 1905–1954.
Simone Scuffet

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. toukokuuta 1996
Syntymäpaikka: Udine, Italia
Pelipaikka: maalivahti
Pituus: 193 cm
Seura
Seura: Udinese
Junioriseurat
: Udinese
Seurat
| Vuodet | Seura | O | (M) |
| 2014– | Udinese | 18 | (0) |
Maajoukkue
| 2013 | Italia U17 | 19 | (0) |
| 2013 | Italia U18 | 2 | (0) |
| 2014– | Italia U19 | 12 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.  Maajoukkueuran tilastot päivitetty 20. kesäkuuta 2015.
Simone Scuffet (s. 31. toukokuuta 1996 Udine) on italialainen jalkapallomaalivahti, joka edustaa romanialaista jalkapalloseuraa CFR Cluj:ta.
Ura > Seurajoukkueura

Scuffet on edustanut koko uransa juniorista asti kotikaupunkinsa Udinen Udinesea. Hän teki debyyttinsä joukkueessa helmikuussa 2014 ykkösmaalivahti Željko Brkićin loukkannuttua Bologna-otteluna alkuverryttelyssä. Scuffetista tuli ensimmäinen udinelainen Udinesen maalilla sitten Fabio Rossitton ja vuoden 2004. Udinese voitti ottelun 2-0 eikä Scuffet päästänyt maaleja. Samalla hänet vaihdettiin ykkösmaalivahdiksi Brkićin tilalle. Kesäkuussa 2014 Scuffet teki viiden vuoden sopimuksen Udinesen kanssa. Kaudella 2014–2015 Scuffet pelasi yhdessä ottelussa, koska valmennus valitsi pelaavaan kokoonpanoon ensisijaisesti Orestis Karnezisin.
Ura > Maajoukkueura

Italiaa nuorten maajoukkueissa edustanut Scuffet on voittanut hopeaa alle 17-vuotiaiden EM-kisoista vuodelta 2013. Hän pelasi myös alle 19-vuotiaiden maajoukkueessa. Maaliskuussa 2014 Italian maajoukkueen silloinen päävalmentaja Cesare Prandelli nosti Scuffetin harjoittelemaan kolmeksi päiväksi maajoukkueen pelaajien kanssa.
Käännös suomeksi
Seraphine

| Seraphine> Séraphine |
| --- | --- |

Ohjaaja:  Martin Provost
Käsikirjoittaja:   Marc Abdelnour  Martin Provost 
Tuottaja:   Milena Poylo  Gilles Sacuto 
Säveltäjä:  Michael Galasso
Kuvaaja:  Laurent Brunet
Leikkaaja:  Ludo Troch
Tuotantosuunnittelija:  Thierry François
Pukusuunnittelija:  Madeline Fontaine
Pääosat:   Yolande Moreau  Ulrich Tukur  Anne Bennent  Geneviève Mnich 
Valmistustiedot
Valmistusmaa:  Belgia, Ranska
Ensi-ilta:   1. lokakuuta 2008 20. marraskuuta 2009 (Suomi) 
Kesto:  125 min.
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Seraphine (Séraphine)  on Martin Provostin ohjaama ranskalais-belgialainen taiteilijakuvaus vuodelta 2008. Elokuva nousi Ranskassa arvostelu- ja yleisömenestykseksi ja sai seitsemän Cesar-palkintoa ohi monien suurtuotantojen. Lisäksi Prevost oli ehdolla palkinnonsaajaksi ohjaajana. Itseoppinutta naivistista taiteilijaa näyttelee Yolande Moreau.
Tarina

Elokuva perustuu Séraphine Louisin, taiteilijanimeltään Séraphine de Senlis, elämään olematta elämäkertaelokuva. Pienessä ranskalaiskylässä asuva siivoojana ja pyykkärinä koko ikänsä työskennellyt Séraphine on erikoinen persoona, joka maalaa, koska suojelusenkeli on käskenyt hänen maalata. Picasson ja Henri Rousseaun esille nostaneen taidekauppias Wilhem Uhden (Ulrich Tukur) tapaaminen muuttaa hänen elämänsä. Uhden kautta hänen maalauksensa leviävät maailmalle. Taiteilija kuitenkin kuoli unohdettuna mielisairaalassa. Elokuvan ansiosta taiteilijan teosten näyttely oli esillä Pariisin Musée Maillol’ssa.
Moreaun näyttelijätyö on saanut niin ihailijoita kuin palkintojakin. Elokuvassa on rauhallinen rytmi, ja siinä saavat tilaa niin hieno näyttelijätyö kuin Ranskan maaseudun väritkin. Elokuva kuvaa aihetta romantisoimatta.
Näyttelijät

| 0 | 1 | 2 |
| --- | --- | --- |
|  Yolande Moreau  | … |  Séraphine Louis (Séraphine de Senlis)   |
|  Ulrich Tukur  | … |  Wilhelm Uhde   |
|  Anne Bennent  | … |  Anne-Marie Uhde   |
|  Geneviève Mnich  | … |  rouva Duphot   |
|  Nico Rogner  | … |  Helmut Kolle   |
|  Adélaïde Leroux  | … |  Minouche   |
Vastaanotto

Kritiikissä kiitetään elokuvan eleetöntä ja tarkasti havainnoivaa kertomusta, joka ei keskity niinkään Séraphine de Senlisin nimellä tunnetun taiteilijan teoksiin. Pikemminkin se kuvaa sitä prosessia, jossa taiteilija työskentelee. Se osoittaa löytymisen merkityksen. Taiteilijan löytäjästä Wilhelm Uhdesta (Ulrich Tukur), jonka kautta elokuvan kerronta lähinnä etenee, elokuva ei onnistu luomaan yhtä kiinnostavaa kuvaa.
Palkinnot ja tunnustukset

Séraphine sai seitsemän César-palkintoa vuonna 2009:
Parhaan elokuvan César
Parhaan naispääosan César: Yolande Moreau
Parhaan alkuperäisen käsikirjoituksen César: Martin Provost ja Marc Abdelnour
Parhaan puvustuksen César: Madeline Fontainelle
Parhaan kuvauksen César: Laurent Brunet
Parhaan elokuvamusiikin César: [Michael Galasso
Parhaan lavastuksen César: Thierry François
Grand Prix du meilleur scénariste: Martin Provost, 2006
Aiheesta muualla

Elokuva KAVA:n sivulla
Virallinen sivusto
Rotten Tomatoes
Samsung Galaxy S8+

| Samsung Galaxy S8+ |
| --- | --- |


Valmistaja:  Samsung
Julkaistu:  29. maaliskuuta 2017
Edeltäjä:  Samsung Galaxy S7
Muut versiot:  Samsung Galaxy S8
Mitat:  159,5 × 73,4 × 8,1 mm
Paino:  173 g
Näyttö:  6,2 tuumaa
Näytön kuvatarkkuus:  1 440 × 2 960 px
Keskusmuisti:  4 Gt
Flash-muisti:  64 Gt
Takakamera:  12 Mpx
Etukamera:  8 Mpx
Musiikkisoitin:  on
Käyttöjärjestelmä:  Android 7.0
Akku:  3 500 mAh
Muistikorttipaikka:  microSD, microSDHC, microSDXC 256 Gt saakka
Infobox OKNimi-testi OK: 
Samsung Galaxy S8+ on Samsungin valmistama älypuhelin, joka julkaistiin 29. maaliskuuta 2017.
Julkistus

Samsungin lippulaivapuhelin Samsung Galaxy S8+:n julkaisua viivästytettiin Note7:n akkukatastrofin vuoksi. Samsung julkisti Galaxy S8+:n ja Galaxy S8:n 29. maaliskuuta 2017 New Yorkissa. Suurin osa puhelimen tiedoista oli vuotanut internetiin jo ennen julkistusta.
Ominaisuudet

Samsung Galaxy S8+:n järjestelmäpiiri on joko Qualcomm Snapdragon 835 (4 × 2,35 & 4 × 1,9 GHz) tai Samsungin oma Exynos 8895 (4 × 2,3 & 4 × 1,7 GHz). Suomessa myytävässä mallissa on Exynos 8895 piiri. Galaxy S8+:ssa on neljä fyysistä painiketta: virtanäppäin, äänenvoimakkuuden säätönäppäimet ja Bixby-puheapurin näppäin. Puhelin on Euroopassa saatavilla mustana (”Midnight Black”), hopeisena (”Arctic Silver”) ja haalean violettina (”Orchid Gray”). Galaxy S8+:ssa on Samsungin oma Bixby-virtuaaliavustaja, joka tuki puhelimen julkaisuhetkellä vain englannin ja korean kieliä. Puhelimessa on etupuolella iiristunnistin ja takapuolella sormenjälkitunnistin.
Ominaisuudet > Näyttö

Samsung Galaxy S8+:ssa on 6,2 tuuman kulmista pyöreä näyttö. Se peittää suuren osan puhelimen etupuolesta, minkä takia Galaxy S8+:ssa ei ole kotinäppäintä ja sormenjälkitunnistin on sijoitettu puhelimen takapuolelle. Kotinäppäin on toteutettu Galaxy S8:ssa virtuaalisesti näytön alalaitaan navigointinäppäinten ohella. Kotinäppäimen painaminen antaa kuitenkin värähtävän painallusvasteen. Galaxy S8+:ssa ei ole näytön reunuksia puhelimen oikealla eikä vasemmalla laidalla. Näytön kuvasuhde on 18,5:9, kun älypuhelimissa näytön kuvasuhde on yleensä 16:9. Puhelimen HDR-teknologiaa tukeva näyttö on kestävää Gorilla Glass 5 -lasia.
Ominaisuudet > Kamera

Galaxy S8+:ssa on 12 megapikselin optisella kuvanvakaimella varustettu takakamera, jonka aukon koko on f/1,7. Etukamerassa on 8 megapikseliä, jonka aukon koko on f/1,7. Molemmissa kameroissa on automaattitarkennus.
Myynti

Samsung Galaxy S8+:n ennakkomyynti alkoi julkistuspäivänä 29. maaliskuuta 2017. Puhelin on yleisesti kaupoista saatavilla 28. huhtikuuta. Galaxy S8+:n suositushinta on 929 euroa. Sen mukana toimitetaan AKG:n nappikuulokkeet.
Aiheesta muualla

Kuvia tai muita tiedostoja aiheesta Samsung Galaxy S8+ Wikimedia Commonsissa
Signy

| Signy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Signe, Signi, Sygni 
Nimen alkuperä:  muinaisskandinaavinen nimi Signý 
Infobox OKNimi-testi OK: 
Signy on vanha pohjoismainen naisen etunimi. Se on Signe-nimen esimuoto, joka koostuu sanoista ’voitto’ (sig) ja ’uusi’ (ny).
Suomessa Signy on hyvin harvinainen etunimi. Digi- ja väestötietoviraston mukaan tämännimisiä naisia on vuoteen 2023 mennessä tilastoitu alle 20.
Nimipäivä

Signyllä on Norjassa nimipäivä 23. elokuuta. Se oli Signyn nimipäivä myös Ruotsin almanakassa vuosina 1986–1992.
Tunnettuja Signyjä

Signy Aarna (s. 1990), virolainen jalkapalloilija
Signy Coleman (s. 1960), yhdysvaltalainen näyttelijä
Savero

Savero on Kouvolan Anjalankoskella sijaitseva kylä. Savero kuului Sippolan kuntaan vuoteen 1974 ja Anjalankosken kaupunkiin vuosina 1975-2008. Kylä sijaitsee entisen Sippolan kunnan pohjoisosassa lähellä Valkealan rajaa, Utin kylän eteläpuolella. Kylässä sijaitsee entinen Saveron lasitehdas.
Aiheesta muualla

Savero.fi
Sebringin 12 tunnin ajo 2012

|  Sebringin 12 tunnin ajo 2012 |
| --- | --- |
 1. osakilpailu 8 osakilpailusta kaudella FIA World Endurance Championship -kausi 2012. 

Päivämäärä:  17. maaliskuuta 2012
Sijainti:  Sebring International Raceway
Kilpailun kesto:  12 tuntia
Kilpailun voittaja auto Audi R18.
Kilpailun juliste.
Sebringin 12 tunnin ajo 2012 (virallisesti 2012 Mobil 1 12 Hours of Sebring) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa. Kilpailu oli FIA World Endurance Championship -sarjan ja American Le Mans Series -kauden 2012 ensimmäinen osakilpailu.
Kilpailun voitti Audi R18 kolmikko Allan McNish, Tom Kristensen ja Rinaldo Capello.
Aiheesta muualla

Sebring 12 Hours (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2012 12 Hours of Sebring
Käännös suomeksi
Siófok

| Siófok |
| --- | --- |
 Kaupungin keskusaukio.
 lippu:  vaakuna
 Siófok
 Koordinaatit: 46°54′55″N, 18°04′37″E 
Valtio:  Unkari
Alue:  Dél-Dunántúl
Lääni:  Somogy
Seutukunta:  Siófok
Pinta-ala:  
 – Kokonaispinta-ala:  124.66 km²
Väkiluku (2009):  24 221
 – Väestötiheys:  194.3 as./km²
Aikavyöhyke:  UTC+1
 – Kesäaika:  UTC+2
 
 http://www.siofok.hu/ 
Infobox OKVirheellinen NIMI-arvo: 
Siófok [ˈʃioːfok] on kaupunki Unkarissa. Se sijaitsee Balatonjärven etelärannalla Somogyn läänissä. Kaupunki on kulttuuri- ja turistikeskus. Se on yksi maan rikkaimmista kaupungeista turismin ansiosta.[lähde? ] Siófokissa on 25 822 asukasta (2020), ja sen pinta-ala on 124,66 neliökilometriä. Kaupungin halki virtaa Siójoki.
Siófokissa on syntynyt unkarilainen säveltäjä Imre Kálmán. Oulu on ollut vuodesta 1978 Siófokin ystävyyskaupunki.[lähde? ]
Aiheesta muualla

Kuvia tai muita tiedostoja aiheesta Siófok Wikimedia Commonsissa
Kaupungin kotisivut
Sinnai

| Sinnai (Sìnnia) |
| --- | --- |
 Nuraghe Monte Cresia, Sinnai.
 Sinnai
 Koordinaatit: 39.302°0′0″N, 9.203°0′0″E 
Valtio:   Italia
Alue:  Sardinia
Maakunta:  Cagliari
Pinta-ala:  
 – Kokonaispinta-ala:  223,91 km²
Korkeus:  134 m
Väkiluku:  17 411
Aikavyöhyke:  UTC+1
 – Kesäaika:  UTC+2
Postinumero:  09048
Suuntanumero(t):    070
Rekisterikilpi:  CA
 
 http://www.comune.sinnai.ca.it 
Infobox OKVirheellinen NIMI-arvo: 
Sinnai (sardiksi Sìnnia) on kaupunki ja kunta Italiassa Sardinian hallintoalueella. Kunnassa on arviolta 17 411 asukasta (vuonna 2016) ja sen pinta-ala on 223,91 neliökilometriä. Se sijaitsee 134 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Sinnai Wikimedia Commonsissa
Cagliarin metropolikaupunki
Assemini | Cagliari | Capoterra | Decimomannu | Elmas | Maracalagonis | Monserrato | Pula | Quartu Sant'Elena | Quartucciu | Sarroch | Selargius | Sestu | Settimo San Pietro | Sinnai | Uta | Villa San Pietro
Siirtotyö

Siirtotyö tarkoittaa toisessa valtiossa tehtyä työtä ilman, että asettuu toiseen maahan pysyvästi. Oleskelun tarkoituksena on rahan ansaitseminen, ei esimerkiksi opiskelu.  Siirtotyö on siirtolaisuuden muoto. Siirtotyötä tekeviä kutsutaan siirtotyöntekijöiksi, siirtotyöläisiksi tai vierastyöläisiksi. Siirtotyöläisillä ei ole samoja oikeuksia kuin maahan pysyvästi asettuneilla siirtolaisilla.
Ulkomaille muuttoon ajaa tavallisesti kotimaan työttömyys tai huono palkka. Euroopan rikkaimmissa maissa asuvat siirtotyöläiset lähettävät vuosittain rahaa kotimaihinsa 97 miljardin euron arvosta.
Työolot Qatarissa

Qatarin kuningaskunta toimii lähes täysin siirtotyöläisten voimin. sillä 88% maan väestöstä on siirtotyöntekijöitä. Heidän asemansa on erittäin huono. Heille ei myönnetä maan kansalaisuutta ja työolot ovat surkeat. Työntekijät eivät saa vapaasti lähteä maasta, vaan tarvitsevat työnantajansa luvan. He eivät saa sairausvakuutusta, työturvallisuus on lähes olematon ja passien takavarikointi on yleistä, vaikka se on nykyisin laitonta. Esimerkiksi piittaamattomuus työturvallisuudesta johti vuonna 2013 vain kahden kuukauden aikana 44 nepalilaistyöläisen kuolemaan. Palkka jätetään yleensä ensimmäisen puolen vuoden aikana maksamatta keräten se vakuussummaksi, jotta työntekijä joutuu työnantajastaan riippuvaiseksi.
Työsuojeluviranomaiset eivät ole riippumattomia, sillä kaikki 150 työsuojeluviranomaista ovat ulkomaalaisia, joten he ovat itsekin vaarassa menettää asuntonsa, jos he ärsyttävät hallitusta.
Aiheesta muualla

Kuvia tai muita tiedostoja aiheesta Siirtotyö Wikimedia Commonsissa